साहा कक्राझार दखरा दुलाराय बर’ फरायसा आफादनि बान्जायनायाव गुबुन- गुबुन बोसोरफोराव खुंबोनाय बादि देग्लायबो ओनसोलनि थागिबि लाइमोनफोरखौ गेलेमु बिथिङाव जौगाखां खालामनायनि थांखिजों गामियारि गेलेमु जोलुर गेलेनाय बादायलायनाय हाबाफारिनि जोबथा फाइनाल गेलेनाय बादायलायनायाव हरिनागुरि सिला फोथार गामिनि हान्जाया हरिनागुरि राभा पारा बेलगुरि गामिखौ 2-00 गलनि फारागथि गलजों फेजेननानै देरहासाद जायो। आरो सेमपियनसिफ हान्जानो नोगोद 10 रोजा रांजों लोगोसे ट्रफि गथायो 11 नं बावखुंग्रि बिटिसि बियाबनि इउपिपिएल दोलोनि बिजाथि प्रतिभा ब्रह्मआ आरो रानार्च आप हानजानो नोगोद 7 रोजा रांजों लोगोसे ट्रफि गथायो मिरु एबसुनि सोलोंथाइ नेहाथारि कास्टम बसुमतारीआ लोगोसे बयनिख्रुइबो साबसिन गेलेगिरि बान्थाखौ मोन्नो हायो बेलगुरि राभा पारानि गेलेगिरि बानेस्वर राभाया आरो बान्था महरै नोगोद से रोजा रांजों लोगोसे ट्रफि गथायो मिरु एबसुनि लोगो हारिमु नेहाथारि दिलिप नार्जारीआ।